When is the right time to start lessons? — Morgan Lee Gerstmar
Morgan Lee Gerstmar, Santa Monica, CA 90405(508) 542-2131morganleegerstmar@gmail.com SANAA Selected! - 38 Hedendaagse Kunstenaars, waarvan veel uit Afrika - Africaserver
t/m Zondag 13 Januari 2019
Locatie Galerie Sanaa Die afskaf van fooie sal die aannemingsproses kelder - Solidariteit GildesSolidariteit Gildes Die afskaf van fooie sal die aannemingsproses kelder - Solidariteit Gildes
Tuis / Maatskaplike Werkers / Die afskaf van fooie sal die aannemingsproses kelder
Daar is tans 19 579 000 kinders in Suid-Afrika, van wie 2,8 miljoen weeskinders is. In 2018 was daar slegs 416 016 wat pleegsorgtoelaes ontvang het en ongeveer 23 000 wat in kinder- en jeugsorgsentrums gewoon het. Daar is dus meer as 2 miljoen weeskinders van wie daar nie rekening gegee kan word nie. Dié kinderbeskermingskrisis is slegs een van vele uitdagings waarmee maatskaplike werkers daagliks gekonfronteer word.
Die Departement van Maatskaplike Ontwikkeling se aankondiging op 10 Januarie 2019 dat aannemingsfooie afgeskaf moet word omdat aannemingsdienste, soos alle ander kinderbeskermingsdienste, nie as ’n besigheid bestuur moet word nie, wek enorme kommer onder maatskaplike werkers oor die toekoms van weerlose kinders sonder heenkome.
Volgens die Departement gaan die afskaffing van aannemingsfooie nie maatskaplike werkers, prokureurs en sielkundiges verhinder om hulle dienste aan te bied nie, hulle is steeds geregtig daarop om hulle beroep te beoefen, maar hulle mag net nie betaling vir hierdie dienste ontvang nie.
Volgens Annelise de Vries, ’n navorser verbonde aan die Solidariteit Navorsingsinstituut (SNI), behels die aannemingsproses ’n omvattende onderhoud met voornemende ouers deur ’n geakkrediteerde maatskaplike werker waartydens volledige mediese rekords getrek word, huweliks- en sielkundige evaluerings onderneem word, huisbesoeke gedoen word en verifiëring van die ouers se posisie deur die polisie gedoen word.
Voornemende ouers word dan op ’n waglys geplaas totdat daar ’n kind is wat by die ouers se situasie pas. ’n Breedvoerige regsproses wat deur die kinderhof gefasiliteer word, word gevolg, waarna ’n kind dan tydelik by die toegewysde aanneemouers geplaas word. Indien die maatskaplike werker bepaal dat die plasing in die beste belang van die kind is, word die aanneming gefinaliseer.
Volgens die organisasie Add-option is maatskaplike werkers ten volle aanspreeklik om besluite oor die kind se lewenspad te neem, en dus is hulle geweldig blootgestel en is die wêreld van aanneming ’n spesialisveld.
De Vries sê voorts dat Suid-Afrikaanse maatskaplike werkers ongelooflike hoë saakladings het. “’n Geakkrediteerde aannemingspesialis hanteer gemiddeld ongeveer 100 sake op enige gegewe tyd, terwyl internasionale standaarde ’n maksimum van 60 sake voorstel.”
Aannemingsfooie kan wissel van enigiets tussen R0 en R15 000, met ’n glyskaal wat gebruik word om te bepaal wat voornemende aanneemouers kan bekostig, om aannemings so toeganklik as moontlik vir almal te maak.
Assessering van die kind.
’n Soektog na die kind se biologiese ouers indien hy/sy verlaat is.
Mediese ondersoeke (wat nie gratis deur die staat gedoen word nie).
Assessering van moontlike geskikte ouers.
Baie administratiewe werk en fooie.
Ondersteuning aan die familie sodra die aanneming afgehandel is.
Die fooie per aanneming dek gewoonlik nie al die uitgawes nie en dus samel organisasies sonder winsoogmerk fondse in om aannemings meer bekostigbaar te maak.
Volgens De Vries is daar tans 59 geregistreerde maatskaplike werkers wat aannemings fasiliteer en 93 geakkrediteerde kinderbeskermingsorganisasies wat die mandaat het om aannemingsdienste te lewer. “Indien die fooieklousule hersien gaan word, sal maatskaplike werkers by al hierdie instansies nie kan voortgaan met werk in hierdie spesialisveld nie,” het De Vries saamgevat.